### Č. sp.: ŽP 2014/01869-6-MK Bardejov

## 16.04.2014

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Bardejovského podniku služieb Bapos, m.p. Bardejov, Štefánikova 786, 085 01 Bardejov**, IČO: 00 619 621, zo dňa 11.03.2014 (ev. č. 5414), podľa § 47 ods. 3, § 48 ods. 1 a § 82 ods. 11 zákona č. 543/2002 Z.z. o ochrane prírody a krajiny v znení neskorších predpisov, v súlade s § 46 zákona č. 71/1967 Zb. o správnom konaní v znení neskorších predpisov, vydáva

## ***s ú h l a s***

žiadateľovi **na výrub 9 ks drevín**, druh: **4 ks** **smrek pichľavý** (Picea pungens) s obvodmi kmeňov 90 cm, 80 cm, 31 cm a 36 cm, meranými vo výške 130 cm nad zemou, **1 ks** **smrek obyčajný** (Picea abies) s obvodom kmeňa 38 cm, meraným vo výške 130 cm nad zemou, **3 ks** **tuja západná** (Thuja ocundentalis) s obvodmi kmeňov 150 cm, 65 cm a  27 cm, meranými pod miestom rozkonárenia (vo výške 0 metrov nad zemou) a **1 ks** **borievka obyčajná** (Juniperus communis) s obvodom kmeňa 32 cm, meraným pod miestom rozkonárenia (vo výške 0 metrov nad zemou), rastúcich na pozemku parcela C KN číslo 1991/1 v kat. území Bardejov, druh pozemku: zastavané plochy a nádvoria **(ul. Komenského č. 29 - 32).** Žiadateľ je správcom parcely, na ktorej dreviny požadované na výrub rastú.

# A./

V súlade s § 82 ods. 12) zákona o ochrane, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub dreviny je žiadateľ povinný uskutočniť v období vegetačného pokoja (od 1. októbra do 31. marca),

2) výrub dreviny žiadateľ uskutoční po nadobudnutí právoplatnosti tohto rozhodnutia, v termíne do 31. marca 2015,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) žiadateľ odstráni aj pne po výrube vrátane povrchovej časti koreňového systému a plochu upraví identicky s okolím,

6) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

7) za prípadné škody na majetku fyzických osôb alebo právnických osôb, spôsobených pri výrube dreviny, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu za týchto podmienok:

## 1) **vysadiť 11 ks drevín, druh: 5 ks krušpán vždyzelený** (Buxus sempervirens), **3 ks hlohyňa šarlátová** (Pyracantha coccinea) a **3 ks dúlovec nádherný** ([Chaenomeles speciosa](http://www.zahrada-sk.com/encl/sk/Chaenomeles+speciosa/" \o "Chaenomeles speciosa)) na tú istú parcelu C KN číslo 1991/1 v kat. území Bardejov, druh pozemku: zastavané plochy a nádvoria (ul. Komenského č. 29 - 32), žiadateľ je správcom uvedenej parcely,

# 2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2015 po vykonaní výrubu,

3) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v  prípade vyhynutia alebo poškodenia náhradnej výsadby vykoná žiadateľ dosadbu,

4) **žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

***a  zamieta žiadosť***

**v časti, týkajúcej sa** **výrubu 3 ks** **drevín**, druh: **1 ks** **smrek pichľavý** (Picea pungens) s obvodom kmeňa 65 cm, meraným vo výške 130 cm nad zemou, **1 ks** **jedľa biela** (Abies alba) s obvodom kmeňa 130 cm, meraným vo výške 130 cm nad zemou a **1 ks** **orgován obyčajný** (Siringa vulgaris) s plošným priemetom 1,6 m2, rastúcich na pozemku parcela C KN číslo 1991/1 v kat. území Bardejov, druh pozemku: zastavané plochy a nádvoria **(ul. Komenského č. 29 - 32).**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 11.03.2014 (ev. č. 5 414) požiadal Bardejovský podnik služieb Bapos, m.p. Bardejov, Štefánikova 786, 085 01 Bardejov, IČO: 00 619 621, o vydanie súhlasu na výrub 5 ks drevín, druh: 2 ks smrek pichľavý (Picea pungens), 2 ks smrek obyčajný (Picea abies) a 1 ks tuja západná (Thuja ocundentalis), rastúcich na pozemku parcela C KN číslo 1991/1 v kat. území Bardejov, druh pozemku: zastavané plochy a nádvoria (ul. Komenského č. 29 - 32). Žiadateľ je správcom parcely, na ktorej dreviny požadované na výrub rastú. Žiadosť bola podaná na podnet obyvateľov bytového domu D3 na ul. Komenského č. 29-32, ktorí argumentujú najmä zhoršením hygienických podmienok v priľahlých bytoch a poškodzovaním chodníkov. Predmetné dreviny rastú v blízkosti fasády bytového domu v poraste s hustým zápojom. K žiadosti bola doložená žiadosť od vlastníkov bytov bloku D3, spolu s podpismi vlastníkov bytov, zo dňa 09.12.2013.

Mesto Bardejov, podľa § 82 ods. 7 zákona o ochrane prírody, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov v dňoch od 13.03.2014. V lehote do šiestich pracovných dní od zverejnenia informácie nebolo doručené Mestu Bardejov písomné alebo elektronické potvrdenie záujmu byť účastníkom v začatom správnom konaní.

Orgán ochrany prírody listom č. ŽP 2014/01869-2-MK zo dňa 31.03.2014 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávanie sa uskutočnilo 11.04.2014, počas ktorého bol zistený nasledovný stav všetkých drevín rastúcich pred obytným blokom D3 na ul. Komenského 29-32, do vzdialenosti cca 6 metrov:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| P.č. | druh drviny | obvod v cm | spoločenská hodnota v € | index vek | index poškodenie | index vplyv | upravená hodnota | žiadosť o výrub |
| 1. | smrek pichľavý | 65 | 697,07 | 1 |  |  | 697,07 | zamieta |
| 2. | smrek pichľavý | 90 | 896,23 | 1 |  | 0,6 | 537,73 |  |
| 3. | jedľa biela | 130 | 1294,56 | 1,1 |  |  | 1424,01 | zamieta |
| 4. | tuja západná | 150 \* | 1493,72 | 0,9 |  | 0,6 | 896,23 |  |
| 5. | orgován obyčajný | 1,6 m2 | 14,93 | 0,9 | 0,8 |  | 10,74 | zamieta |
| 6. | smrek obyčajný | 80 | 796,65 | 1 |  | 0,6 | 477,99 |  |
| 7. | smrek obyčajný | 31 | 265,55 | 1 | 0,6 |  | 159,33 |  |
| 8. | smrek pichľavý | 95 | 995,81 | 1 |  |  | 995,81 | nebola |
| 9. | smrek pichľavý | 38 | 331,93 | 1 | 0,6 |  | 199,15 |  |
| 10. | tuja západná | 65 \* | 597,49 | 0,9 | 0,8 | 0,6 | 258,11 |  |
| 11. | tuja západná | 27 \* | 215,76 | 0,9 | 0,4 |  | 77,67 |  |
| 12. | borievka obyčajná | 32 \* | 232,35 | 0,9 | 0,8 |  | 167,29 |  |
| 13. | krušpán vždyzelený | 0,8 m2 | 23,23 | 0,9 |  |  | 20,90 | nebola |
| 14. | smrek obyčajný | 36 | 331,93 | 1 | 0,6 | 0,6 | 119,49 |  |
| 15 | borovica lesný | 60 | 597,49 | 1 |  |  | 597,49 | nebola |
| Vypočítaná spol. hodnota drevín povolených na výrub | | | | | | | 2 892,99 |  |

\*obvod drevín meraný pod miestom rozkonárenia – vo výške 0 metrov nad zemou.

Dreviny rastú na uvedenom pozemku, druh: zastavané plochy a nádvoria. Požiadavka na výrub od účastníkov konania bola aj na 5 ks drevín s obvodom do 40 cm, ktoré neboli zahrnuté do žiadosti, ale vzhľadom na to, že sa jedná o verejnú zeleň, aj na predmetné dreviny je potrebný súhlas na ich výrub v súlade s § 47 ods. 5 zákona o ochrane prírody.  Dreviny uvedené pod číslo 4, 5, 10, 12, 13 a 14 rastú vo vzdialenosti cca troch metrov zo severnej strany obytného bloku a dreviny uvedené pod poradovým číslom 1, 2, 3, 6, 7, 8, 9, 11 a 15 rastú vo vzdialenosti cca šiestich metrov od obytného bloku.

Dreviny číslo 2, 3, 10 a 14 majú nepriaznivý vplyv na zdravotný stav obyvateľov v dôsledku nadmerného tienenia, bránenia prenikaniu svetla a tepla s následkom zníženia hygienických podmienok bývania, dôvod na výrub je opodstatnený.

Dreviny číslo 7, 9, 10, 11, 12, a 14 sú poškodené ich fyziologická hodnota je zaradená podľa prílohy č. 35 k vyhláške č. 24/2003 Z. z., dôvod na výrub je opodstatnený.

Smrek obyčajný uvedený pod číslom 6 rastie v ochrannom pásme inžinierskych sietí (verejná kanalizácia) vo vzdialenosti cca 30 cm od kanalizačnej šachty, dôvod na výrub je opodstatnený.

Smrek pichľavý č. 1 a jedľa biela č. 3 sú v dobrom zdravotnom stave, neohrozujú svoje okolie ani bytový dom a nie je teda dostatočný dôvod povoliť ich výrub.

Orgován obyčajný č. 5 správny orgán odporúča správcovi verejnej zelene BAPOS, m.p. vykonať zmladzovací orez v zmysle normy STN 83 7010 Ochrana prírody „Ošetrenie, udržiavanie a ochrana stromovej vegetácie“, SÚTN, apríl 2005.

V priebehu miestnej obhliadky orgán ochrany prírody vykonal meranie obvodov kmeňov stromov, zistil ich zdravotný stav a zhotovil fotodokumentáciu drevín požadovaných na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín určených na výrub, ktorá je 2 892,99 €. Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Magdaléna Čanová naďalej trvá na výrube jedle bielej uvedenej pod číslom 3, nakoľko jej bráni pri výhľade z okien jej bytu.

Na základe vyššie uvedeného orgán ochrany prírody dospel k záveru, že žiadosť na výrub drevín 4 ks smrek pichľavý, 1 ks smrek obyčajný, 3 ks tuja západná a 1 ks borievka obyčajná je opodstatnená. Žiadosť o výrub drevín 1 ks smrek pichľavý, 1 ks jedľa biela a 1 ks orgován obyčajný nie je opodstatnená. V prvej časti výroku rozhodnutia rozhodol o povolení výrubu a v druhej časti výroku rozhodnutia rozhodol o nepovolení výrubu drevín podľa § 47 ods. 3 zákona o ochrane prírody. Zároveň žiadateľovi podľa ustanovení § 48 ods. 1 zákona uložil do výšky spoločenskej hodnoty vyrúbanej dreviny náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 zákona o ochrane prírody.

**P o u č e n i e:**

Proti tomuto rozhodnutiu možno podať odvolanie, podľa § 53 a násl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

MUDr. Boris Hanuščak

primátor mesta

Doručuje sa:

* **Bardejovský podnik služieb Bapos, m.p. Bardejov, Štefánikova 786, 085 01 Bardejov**
* **SPRAVBYT, s.r.o., Hurbanova 18, 085 01 Bardejov**
* **Magdaléna Čanová, Komenského 30, 085 01 Bardejov**

Na vedomie:

- SIŽP - inšpektorát ochrany prírody, Rumanova 14, 040 01 Košice

- Okresný úrad Bardejov, odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk